《次韵徐惇济久不食肉》
宋代·苏简

举家食肉迹虽陈，端有寒儒继后尘。
杜老长鑱聊卒岁，颜生陋巷不逢辰。
啖毡窃喜全高节，食肉从来鄙要津。
扪腹只应多愧负，天教吾党合清贫。

作者简介：（?—1166）眉州眉山人，字伯业。苏迟子。以祖恩补假承务郎。徽宗宣和初调郑州司曹，累官知严州、处州。以直秘阁帅广东，措置海盗有方。以中散大夫、直龙阁致仕。有《山堂集》。